CELEX: 
Language: fi
Date: 2019-03-14 00:00:00
Title: KOMISSION DELEGOITU ASETUS (EU) …/…, Euroopan parlamentin ja neuvoston asetuksen (EU) N:o 305/2011 täydentämisestä vahvistamalla ulkokaihtimien ja markiisien tuulenpaineen kestävyyteen liittyvät suoritustasoluokat

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetussa Euroopan parlamentin ja neuvoston asetuksessa (EU) N:o 305/2011
                  1
                annetaan kaksi pääasiallista vaihtoehtoa, joilla voidaan vahvistaa rakennustuotteiden perusominaisuuksiin liittyvät suoritustasoluokat. Tätä tarkoitusta varten voidaan asetuksen 27 artiklan 1 kohdan ja 60 artiklan f alakohdan mukaisesti käyttää komission delegoituja säädöksiä, ja asetuksen 27 artiklan 2 kohdassa sallitaan yhdenmukaistettujen standardien käyttö tarkistetun toimeksiannon perusteella. Asetuksen 27 artiklan 2 kohdan ensimmäisessä alakohdassa säädetään, että jos komissio on vahvistanut tällaisia suoritustasoluokkia, eurooppalaisten standardointielinten on käytettävä näitä luokkia yhdenmukaistetuissa standardeissa.
            
            
               Asetuksen (EU) N:o 305/2011 2 artiklan 7 kohdan määritelmän mukaan ’luokalla’ tarkoitetaan rakennustuotteen suoritustasojen vaihtelualaa, jonka vähimmäis- ja enimmäisarvo rajaavat. Asetuksen (EU) N:o 305/2011 mukaiset luokat ilmaisevat näin ollen aina tuotteen tietyn ennalta määritetyn suoritustason vaihtelualan.
            
            
               Asetuksessa (EU) N:o 305/2011 ei erotella sitä edeltäneen neuvoston direktiivin 89/106/ETY tavoin erilaisia luokkia niiden alkuperän mukaan. Komission vahvistamat suoritustasoluokat ja eurooppalaisten standardointielinten vahvistamat suoritustasoluokat on toisin sanoen hyväksyttävä ja niitä on noudatettava täysin samalla tavoin. 
            
            
               Koko suoritustasoluokitus olisi lisäksi määritettävä avoimesti niin, että siihen voidaan sisällyttää kaikki mahdolliset suoritustasot kyseisen standardin piiriin kuuluvien tuotteiden kulloisenkin perusominaisuuden osalta. Toisaalta suoritustasolle olisi samalla vahvistettava myös kynnysarvo.
            
            
               Euroopan standardointikomitea CEN hyväksyi vuonna 2004 ulkokaihtimia ja markiiseja sekä niiden turvallisuutta ja muita vaatimuksia koskevan eurooppalaisen tuotestandardin EN 13561, ja standardia muutettiin vuonna 2008. Standardissa luokitellaan sen piiriin kuuluvien tuotteiden suoritustaso etenkin suhteessa niiden olennaisena ominaisuutena olevaan tuulenpaineen kestävyyteen sekä esitellään neljä suoritustasoluokkaa.
            
            
               Nykyiset luokat eivät käytettävissä olevien tietojen mukaan ole kaikkien tässä tarkasteltavien tuotteiden osalta riittäviä, sillä alalla on hiljattain kehitetty uudentyyppisiä tuotteita, joiden tuulenpaineen kestävyys on aiempaa parempi. Nykyisten luokkien käyttö voi joissakin tapauksissa myös aiheuttaa turvallisuusongelmia, jotka liittyvät tuotteiden kiinnitykseen. Näistä syistä kyseistä suoritustasoluokitusta olisi laajennettava ja siinä olisi eroteltava standardin EN 13561 soveltamisalaan kuuluvat tuotteiden alaryhmät: kiinnitysjärjestelmien kestävyyden vuoksi nivelvarsimarkiiseille riittäisi kolme luokkaa, ja ainoastaan sivukiskoissa liikkuvien ulkokaihtimien sekä pergolamarkiisien osalta olisi sovellettava kolmea uutta luokkaa nykyisten neljän lisäksi.
            
            
               Nämä tavoitteet on määrä saavuttaa lisäämällä kolme uutta tuulenpaineen kestävyyttä koskevaan olennaiseen ominaisuuteen liittyvää luokkaa CEN:n maaliskuussa 2016 julkaisemassa standardissa EN 13561 olevaan luokitukseen ja erottelemalla luokkien käytössä tämän standardin soveltamisalaan kuuluvat tuotteiden alaryhmät, erityisesti nivelvarsimarkiisit, sivukiskoissa liikkuvat ulkokaihtimet sekä pergolamarkiisit. Muiden markiisien, rullaverhokaihtimien, markisolettien ja hyönteissuojien osalta standardin EN 13561 uusi versio ei aiheuta muutoksia olemassa olevaan luokitukseen.
            
            
               Asetuksen (EU) N:o 305/2011 mukaan on annettava uusi tarkistettu toimeksianto, jos eurooppalaiset standardointielimet itse lisäävät tällaisia uusia luokituksia yhdenmukaistettuun standardiin, ja koska näin ei ole tapahtunut ja koska se veisi pitempään, on katsottu paremmaksi hoitaa asia tämän delegoidun asetuksen avulla.
            
            
               On katsottu, ettei tämän asetuksen soveltamisalaan ole aiheellista sisällyttää muita standardiin EN 13561 kuuluvia suorituskyvyn luokituksia, sillä sellaiset yhdenmukaistettuihin standardeihin sisältyvät luokitukset, joiden viitetiedot on direktiivin 89/106/ETY nojalla julkaistu Euroopan unionin virallisessa lehdessä, on asetuksen (EU) N:o 305/2011 mukaan katsottava sellaisinaan sovellettaviksi, ilman muita tarvittavia toimia.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Delegoidun asetuksen luonnosta käsiteltiin rakennusalan neuvoa-antavan ryhmän kokouksessa 14. kesäkuuta 2016, ja siitä järjestettiin kirjallinen asiantuntijoiden kuuleminen 31. toukokuuta – 28. kesäkuuta 2016. Ennen sitä kaikille jäsenvaltioille oli annettu mahdollisuus nimetä kuulemiseen osallistuvia asiantuntijoita. Näiden asiantuntijoiden lisäksi kuultiin muita ulkoisia sidosryhmiä. Neuvoa-antavan ryhmän käsittelemät ja kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Tässä yhteydessä esitetyt huomiot ja komission jälkikäteen saama palaute otettiin huomioon viimeisteltäessä säädösluonnosta komission sisäistä lausuntokierrosta varten.
            
            
               Luonnos julkaistiin paremman sääntelyn portaalissa, missä se oli nähtävillä yleistä palautetta varten 31. lokakuuta 2018 ja 28. marraskuuta 2018 välisen ajan, ja annettiin tiedoksi WTO:lle 7. marraskuuta 2018 ja 6. tammikuuta 2019 välisenä aikana. Palautetta saatiin kahdelta sidosryhmältä. Yksi sidosryhmä esitti huomautuksia teknisestä kysymyksestä, jota olisi käsiteltävä standardointipyynnön yhteydessä ja jolla ei näin ollen ole merkitystä delegoidun säädöksen kannalta. Toinen totesi, että luokalle 3 ei tulisi antaa ylärajaa, mutta näin ei ole, kun se luetaan yhdessä seuraavan luokan 4 kanssa, ja näin ollen tämäkään huomautus ei ollut merkityksellinen.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 305/2011 27 artiklan mukaisesti voidaan vahvistaa rakennustuotteiden perusominaisuuksiin liittyviä suoritustasoluokkia. Tätä tarkoitusta varten voidaan asetuksen 27 artiklan 1 kohdan ja 60 artiklan f alakohdan mukaisesti käyttää komission delegoituja säädöksiä. Asetuksen 27 artiklan 2 kohdan ensimmäisessä alakohdassa säädetään, että jos komissio on vahvistanut tällaisia suoritustasoluokkia, eurooppalaisten standardointielinten on käytettävä näitä luokkia yhdenmukaistetuissa standardeissa.
            
            
               Asetuksen (EU) N:o 305/2011 2 artiklan 7 kohdan mukaan ’luokalla’ tarkoitetaan rakennustuotteen suoritustasojen vaihtelualaa, jonka vähimmäis- ja enimmäisarvo rajaavat. Asetuksessa (EU) N:o 305/2011 ei erotella erilaisia luokkia. Komission vahvistamat suoritustasoluokat ja eurooppalaisten standardointielinten vahvistamat suoritustasoluokat on toisin sanoen hyväksyttävä ja niitä on noudatettava täysin samalla tavoin.
            
            
               Asetuksen (EU) N:o 305/2011 mukaan on annettava uudet tarkistetut toimeksiannot, jos eurooppalaiset standardointielimet itse lisäävät uusia luokituksia yhdenmukaistettuihin standardeihin. Koska näin ei ole tapahtunut, on katsottu paremmaksi hoitaa asia tämän delegoidun asetuksen avulla.
            
            
               Näistä syistä olisi hyväksyttävä delegoitu asetus eurooppalaisen standardin EN 13561 mukaisten ulkokaihtimiin ja markiiseihin liittyvien uusien suoritustasoluokkien vahvistamisesta.
            
         
         
            
               Delegoitu asetus on suhteellisuusperiaatteen mukainen. Tämän toimintatavan ansiosta voidaan helpottaa tiettyjä vaikeuksia, joita asetuksesta (EU) N:o 305/2011 johtuvat vaikutukset aiheuttavat rakennustuotteiden suorituskyvyn luokitusjärjestelmien vahvistamiselle, ja näin ollen toimintatapaa voidaan pitää EU:n koko rakennusalan edun mukaisena.
            
            
               KOMISSION DELEGOITU ASETUS (EU) …/…,
            
            
               annettu 14.3.2019,
            
            
               Euroopan parlamentin ja neuvoston asetuksen (EU) N:o 305/2011 täydentämisestä vahvistamalla ulkokaihtimien ja markiisien tuulenpaineen kestävyyteen liittyvät suoritustasoluokat
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  2
                ja erityisesti sen 27 artiklan 1 kohdan,
            
            
               sekä katsoo seuraavaa:
            
            
               (1)Euroopan standardointikomitea CEN hyväksyi vuonna 2004 ulkokaihtimia ja markiiseja koskevan eurooppalaisen tuotestandardin EN 13561, ja standardia muutettiin vuonna 2008. Standardissa annetaan ulkokaihtimille ja markiiseille neljä suoritustasoluokkaa, jotka liittyvät erityisesti tuotteiden tuulenpaineen kestävyyteen.
            
            
               (2)Standardissa EN 13561 vahvistetut luokat eivät ole riittäviä kaikkien markkinoilla tällä hetkellä olevien tuotteiden osalta. Uusimpien tuotteiden tuulenpaineen kestävyys on aiempaa parempi. Nykyisten luokkien käyttö voi joissakin tapauksissa aiheuttaa turvallisuusongelmia, jotka liittyvät tuotteiden kiinnitykseen.
            
            
               (3)Näin ollen standardiin EN 13561 sisältyvään luokitukseen on tarpeen lisätä kolme uutta tuulenpaineen kestävyyteen liittyvää suoritustasoluokkaa. Luokkien käytössä on myös tarpeen erotella kyseisen standardin soveltamisalaan kuuluvat tuotteiden alaryhmät, erityisesti nivelvarsimarkiisit, sivukiskoissa liikkuvat ulkokaihtimet ja pergolamarkiisit. 
            
            
               (4)Asetuksen (EU) N:o 305/2011 27 artiklan mukaisesti rakennustuotteiden perusominaisuuksiin liittyvät suoritustasoluokat voi vahvistaa joko komissio tai eurooppalainen standardointielin komission antaman tarkistetun toimeksiannon perusteella. Koska uudet suoritustasoluokat on tarpeen vahvistaa mahdollisimman pian, komission olisi vahvistettava ne. Mainitun asetuksen 27 artiklan 2 kohdan mukaisesti mainittuja luokkia on käytettävä yhdenmukaistetuissa standardeissa,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Vahvistetaan liitteessä esitetyt ulkokaihtimien ja markiisien tuulenpaineen kestävyyteen liittyvät suoritustasoluokat.
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 14.3.2019
            
         
         
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 88, 4.4.2011, s. 5.
               
               
                  
                     (2)
                  
                        EUVL L 88, 4.4.2011, s. 5.
               
            
      
    ---documentbreak--- 
      
         
         
            
               LIITE
            
            
            
               Taulukko 1
            
            
               Tuulenpaineen kestävyyteen liittyvät suoritustasoluokat sivukiskoissa liikkuvien ulkokaihtimien sekä pergolamarkiisien osalta
            
            
                     
                        Luokat
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nimellinen tuulenpaine pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110 – < 170
                     
                  
               
                     
                        Suurin sallittu tuulenpaine pS (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132 – < 204
                     
                  
               
            
                     
                        Luokat
                     
                  
                  
                     
                        4
                     
                  
                  
                     
                        5
                     
                  
                  
                     
                        6
                     
                  
               
                     
                        Nimellinen tuulenpaine pN (N/m²)
                     
                  
                  
                     
                        ≥ 170 – < 270
                     
                  
                  
                     
                        ≥ 270 – < 400
                     
                  
                  
                     
                        ≥ 400
                     
                  
               
                     
                        Suurin sallittu tuulenpaine pS (N/m²)
                     
                  
                  
                     
                        ≥ 204 – < 324
                     
                  
                  
                     
                        ≥ 324 – < 480
                     
                  
                  
                     
                        ≥ 480
                     
                  
               
            
               Taulukko 2
            
            
               Tuulenpaineen kestävyyteen liittyvät suoritustasoluokat nivelristikkovarsimarkiisien, taittovarsimarkiisien, liukuvarsimarkiisien, rullaverhokaihtimien, markisolettien, julkisivumarkiisien, katosmarkiisien, terassikatosmarkiisien ja hyönteissuojien osalta
            
            
                     
                        Luokat
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
                  
                     
                        3
                     
                  
               
                     
                        Nimellinen tuulenpaine pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70 – < 110
                     
                  
                  
                     
                        ≥ 110
                     
                  
               
                     
                        Suurin sallittu tuulenpaine pS (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84 – < 132
                     
                  
                  
                     
                        ≥ 132
                     
                  
               
            
               Taulukko 3
            
            
               Tuulenpaineen kestävyyteen liittyvät suoritustasoluokat nivelvarsimarkiisien osalta
            
            
                     
                        Luokat
                     
                  
                  
                     
                        0
                     
                  
                  
                     
                        1
                     
                  
                  
                     
                        2
                     
                  
               
                     
                        Nimellinen tuulenpaine pN (N/m²)
                     
                  
                  
                     
                        < 40
                     
                  
                  
                     
                        ≥ 40 – < 70
                     
                  
                  
                     
                        ≥ 70
                     
                  
               
                     
                        Suurin sallittu tuulenpaine pS (N/m²)
                     
                  
                  
                     
                        < 48
                     
                  
                  
                     
                        ≥ 48 – < 84
                     
                  
                  
                     
                        ≥ 84